
GORKIJ: 


A VERÉBFIÓKA 


A verebeknél éppen úgy van, mint az 
embereknél, a felnőtt verebek roppantul 
unalmasak, és mindenről úgy beszélnek, 
ahogyan az a könyvekben meg van írva, a 
fiatalság pedig megy a maga feje után. 


Fordította: SZŐLLŐSY KLÁRA 


Egyszer volt, hol nem volt, volt egyszer 
egy sárga csőrű verébfióka, úgy hívták, hogy 
Csirip. Egy fürdőház ablaka fölött lakott az 
eresz alatt, csepűvel, mohával meg egyéb 
puha anyaggal kibélelt, jó meleg fészekben. 
Repülni még nem próbált, de már verdesett 
a szárnyával, és mindegyre kikukucskált 
fészkéből: minél előbb meg akarta tudni, 
milyen is tulajdonképpen a nagyvilág, és 
alkalmas hely-e az ő számára. I 

— Csitt csak, csöndben csücsülj! —intette 
őt verébmamája. 

Csirip megrázta a szárnyát, és a földre 
nézett. 

— Csúnya, csupasz, csúnya csupasz! — 
csipogta. 

Hazaérkezett a verébpapa, finom bogár- 
kát hozott Csiripnek, és elhencegett vele: 

— Ugye, csuda csemege? Csuda? 

— Csuda, csuda! — helyeselt a veréb- 
mama. 

Csirip pedig bekapta a bogarat, és azt 
gondolta magában: , Lábas kukacot hoztak 
— be furcsa csuda!" 


STUIBER ZSUZSA rajzai 


És mindegyre kihajolt a fészekből, kipis- 
logott a földre. 

— Csitt, csöndben ülj — nyugtalankodott 
az anyja. — Még kibukfencezel innen! 

— Micsoda, micsoda? — kérdezte Csirip. 

— Semmi csoda, hanem leesel a földre, 
jön a macska, és fölfal — magyarázta az apja, 
aki éppen vadászatra indult. 

Így éltek, éldegéltek, de Csirip szárnya 
csak nem akart nőni. 

Egyszer fújt a szél: 

— Micsoda? Micsoda? — kérdi Csirip. 

— Fúj a szél, vigyázz, mert kifúj a fészek- 
ből, és ledob a földre, a macskának eledelül 
— magyarázta az anyja. 

Csiripnek ez sehogy se tetszett, azért 
megkérdezte: 

— Miért himbálóznak a fák? Maradjanak 
nyugton, akkor majd mindjárt eláll a szél. . . 

S hiába magyarázta az anyja, hogy az nem 
" úgy van, Csirip nem akarta elhinni, szeretett 
mindent a maga módján megmagyarázni. 

Arra megy egy ember, karját lóbálja. Csi- 
rip kész a magyarázattal: 

— A macska kitépte a szárnya tollát, csak 
a csontja maradt meg! 

— Ember az, te, s az ember mind szárny- 
talan — mondta verébmama. 

— Miért? 


— Az a sorsuk, hogy szárny nélkül él- 
jenek, örökké csak a lábukon ugrálnak, 
érted? 


— Miért? 

— Mert ha szárnyuk lenne, mind megfog- 
nának bennünket, mint ahogy mi megfog- 
juk a legyet. 

— Csitt! — méltatlankodott Csirip. — 
Csitt, csacsiság! Mindenkinek kell, hogy 
legyen szárnya. Hiszen a földön sokkal rosz- 
szabb, mint a levegőben! Majd ha nagy 


leszek, megcsinálom, hogy mindenki tudjon 
repülni. 

Csirip nem hitt a mamájának, mert még 
nem tudta, milyen rossz vége lesz annak, 
ha nem hisz neki. 

Leült a fészek legszélére, és teli torokból 
rákezdett a maga-költötte dalra: 


Ej, szárnyatlan emberek, 
gyalogosan jártok! 

. Megesznek ám a legyek, 
akármit csináltok! 
Inkább ilyen kicsi legyek, 
s mégis én egyem a legyet! 


Addig-addig énekelt, amíg szépen kipo- 


/ 
/ 


tyogott a fészekből. A verébmama utána- 
vetette magát, de máris ott termett a 
macska. 

Megijedt Csirip, kitárta szárnyacskáját, 
erre-arra billegett vékonyka szürke lábacs- 
káin, és azt csipogta: 

— Van szerencsém, van szerencsém... 

A verébmama félretaszította, tolla égnek 
állt, berzenkedett, félelmetes bátorsággal 
kinyújtotta körmeit, egyenesen a macska 
szemének... 

— Hess, hess! Repülj, Csirip, repülj fel 
az ablakra, repülj. . . 

A rémület erőt adott a verébfiókának, 
felemelkedett a földről, egyet ugrott, meg- 
lebbentette szárnyát, egy-kettő, és felröp- 
pent az ablakra! 

Anyukája is hamarosan követte, igaz, hogy 
farkatlanul, de annál nagyobb boldogsággal, 
leült melléje, tarkón legyintette, megszidta: 

— Mi volt ez? 

— Ugyan mi? — feleselt Csirip. — Nem 
lehet mindent egyszerre megtanulni. 

A macska odalenn ült, mancsáról tiszto- 
gatta a verébtollat, és fel-felpislantott rájuk 
csúnya zöld szemével: 

— Mi-milyen finom a húsa a verébfióká- 
nak, mi-intha egérke lenne, mi-ilyen kár! 

Így minden jól végződött, csak szegény 
verébmama hagyta ott a farkát. 


- zöldek, akár a körte, 

cin-cin-cinege 


boGgDDG eeg: 


SEBŐK ÉVA: 


Cinegenóta 


A borókaligetben, hol a fák 
törzse mazsolabarna, 
élt egy cinege, 
cin-cin-cinege, 

szép tolla tarka barka. 
A borókaligetben, hol a bokrok 


szállt egy cinege, 
cin-cin-cinege, 

röpdösött körbe-körbe, 
folyton csak körbe-körbe. : 
A borókaligetben, hol a gombák 
kalapja barackos sárga, 
gyűjtögetett a 


ezüst dalt ezüst kosárba, 
ezüst dalt ezüst kosárba. 

Pillants a fényképekre: egy-egy színes gyöngysor részeit láthatod rajtuk. Ezeket a gyöngysorokat 
a kispesti és a tápiószecsői gyerekek készítették. Ugye gyönyörűek! És milyen büszkén viselik 
majd az anyukák! Még van idő anyák napjáig, te is fűzhetsz hasonlót. Képzeld magad elé 
édesanyádat a legszebb ruhájában, és tervezd el, milyen színű gyöngysor illene hozzá a leg- 
jobban. 1-2 dkg gyöngy és egy körülbelül 70 cm hosszú, erős műanyagszál (damil) szükséges 


a munkához. 


64 64 64 

A damilszálat félbehajtjuk, és a két végére 
felváltva fűzzük a gyöngyszemeket. Közép 
felé, a hajtás irányába toljuk őket; ott lesz 
a gyöngysor egyik vége. Ezt a fűzésmódot 
,kétszálas fűzés"-nek nevezik — holott 
csupán egy félbehajtott fűzőszál két ágáról 
van szó —, mert egymással párhuzamosan, 
két sorban, néha egymást keresztezve fut- 
nak a szálak. Az érthetőség kedvéért két 
színnel rajzoltuk a fonal két ágát. A bal 
oldali rajzok elárulják a fűzés menetét. 

Ugye nem is nehéz? Valóban olyan, mint 
egy varázslat. A kívánt hosszúságig folytasd 
a fűzést, és a végére érve csomózd meg a 
szálat. Fűzd vissza néhány szemen át, így 
nem bomlik ki, és nem szúrja majd a nya- 
kat. 

Csak ezután vágd el a damilt. Színes fonal- 
ból sodorj a gyöngysor két végére meg- 
kötőt. 


Ezzel kész a szép ajándék. Itt most néhány 
további mintát mutatunk, választhatsz belő- 
lük. Ha ügyes vagy, újabbakat is kitalálhatsz. 

A fűzéshez szükséges vegyes vagy egyszínű 
kásagyöngyöt és szalmagyöngyöt dekánként 
2-3 Ft-ért, a damilt 15 Ft-ért lehet kapni 
a következő címen: RÖLTEX Deák Ferenc 
utca 17. Budapest, 1052. Írásbeli kérésre 
már 2-3 dkg gyöngyöt is elküldenek vidékre 


postán, utánvéttel. 
HORVAY MARIANNE 


HAJDU ZOLTÁN: 
Szemek 


Húgom szeme olyan zöld, 
akár tavasszal a föld. 


Bátyám szeme fekete, 
mint a sötét rekettye. 


SÓTI KLÁRA raiza 


Az én szemem árnyakat 
vető barna alkonyat. 


Csak jó anyánk szeme kék, 
akár májusban az ég. 


MADÁR JÁNOS : 
Édesanyám 


Ha napsugár volnék, 
arcod fölött 
mosolyogna az ég. 
Ha fa volnék, 
ablakod alá hívnám 
a madarakat. 

Ha méhecske volnék, 
elhoznám néked 

a virágok üzenetét. 

Esténként, amikor a nap 
nyugovóra tér, és ti már a 
mesét nézitek a televízió- 
ban, akkor indulnak útjukra 
az erdőben az éjszakai álla- 
tok. 


A szerző felvételei 


versszó EGÉSZ ÉJJEL NYITOTT SZEMMEL 


Előbújnak rejtekhelyükről a 
kis egerek, pelék, sünök, 
rókák, és élelem után kutat- 
nak. Útjuk nem veszélyte- 
len, mert bármikor lecsap- 
hat rájuk a nesztelenül su- 
hanó, erős bagoly. Az uhu 
a legnagyobb a nálunk élő 
nyolc különféle bagoly kö- 
zül. Mióta tilos rá vadászni 
vagy a fészkét bántani, szé- 
pen szaporodik. Éppen 
mostanában kelnek a fió- 
kák. A madáranya egy hó- 
napja lerakta és azóta me- 
lengeti a tojásait. A kicsi- 
nyeket a szülők egerekkel, 
pockokkal etetik. Gyertek, 
lessük meg őket! 


Védett sziklaüre 
három tojást rejt 
a öagolyéssztill 


A tavaszi hérics szép sárga viráj 
mindig akkor nyílik, 
amikor az uhu költ 


" Kopár, meredek hegyoldal, 
függőleges sziklafal; 
itt van a ,bagolyvár" 


OSVÁT ERZSÉBET: 


Fura kisfiú volt Andris. 

Mackójára, traktorára, űrhajójára és a 
többi játékára naphosszat rá sem nézett. 
Csak a pocsolyákat, tócsákat kedvelte. 
Gázolni bennük cipőstül, az volt csak a pom- 
pás mulatság! Ha messziről észrevett egy 
pocsolyát, uccu bele! A közepébe! Abban 
lelte örömét, ha a cipője cuppogott a vízben. 

De egyszer történt valami. 

Andris édesanyjával bandukolt haza az 
óvodából egy nagy záporeső után. Egy fehér 
derekú nyírfa lábánál megcsillant előtte egy 
tükrös tócsa. A nap aranyat szórt rá, csil- 
logóvá varázsolta. Az. égről vidám szivár- 
vány, a fáról zöld lombok nézegették magu- 
kat benne. Sárga pitypangok pettyezték 
a frissen megfürdött füvet. Örültek az újra 
szép időnek. 

Andrisnak tüstént kedve kerekedett bele- 
gázolni a csillogó tócsába. Már-már bele akart 
lépni, amikor... megpillantott egy cinke- 
párt. A tócsára szálltak, és szomjasan kor- 
tyolták vizét. 

Andris kerek szemmel bámulta őket, és 
pár pillanatig meg sem moccant. Majd édes- 
anyja felé fordult: 


— Nézd csak — kiáltott fel örvendezve —, 
hogy isznak a tócsa vizéből! i 

Hirtelen visszalépett a tócsa széléről, és 
megfogta édesanyja kezét: 

— Gyerünk, anyukám — szólt suttogva 
— ne zavarjuk a kis cinegéket. 

GÁBOR ÉVA rajza 


TANDORI DEZSŐ : 


Vers négy matdárról 


Mesélek most egy házról, 
és benne négy madárról. 
Szól ott a madárének, 
madarak így mesélnek. 


Miről is mesélgetnek? 
Vagy talán beszélgetnek? 
Ülnek abban a házban, 
néha a kalitkákban, 


néha a könyvespolcon, 
máskor le kell hajolnom, 
hogy fölemeljem őket, 
lesek, rájuk ne lépjek — 


Lábamra felszökdelnek, 
ott nyaralnak, telelnek, 
télen a harisnyámon, 
nyáron a mezitlábon; 


] És ősszel és tavasszal 

teli a madár-asztal 

mindenféle füvekkel. 

Nekiláthatnak reggel. 
[d 


Néha mint egy fa, lármás 
ez a furcsa madárház. 
Néha csendes, mint éjjel 
a park, teli verébbel. 


Négy veréb él e házban, 
alszik ki-ki magában, 
ám reggel, felébredve, 
les rájuk egy-egy medve. 


Igen, a játékmedvék 
mind a verebek kedvét 
lesik; így beszélgetnek, 
és verebes jókedvet 


áraszt a négy kalitka. 
Kérditek, mi a titka? 

Ne tőlem kérdezzétek! 
Ha szól a veréb-ének, 


talán, ahogy a mackók, 
megértetek öt-hat szót, 
és öt-hat szó, verébül, 
nagy tudomány az végül! 


SOMORJAI ÉVA rajza 


CSARUSIN : 


A VERÉB 


Egyszer Nyikitka sétálni ment a papájával, 
sétálgat, egyszer csak hallja — valami csiri- 
pel: 

— Csirip-csirip! 

— Csirip-csirip! 

— Csirip-csirip! 

És látja Nyikitka, hogy egy csepp kis veréb 
ugrándozik az úton. Felfújja magát, olyan, 
mint egy tollgombóc. Rövid a farkincája, 
sárga a csőre, és nem repül el sehová. Úgy 
látszik, még nem tud repülni. 

— Nézd, papa! — kiált fel Nyikitka. — 
Ugye, ez a veréb nem igazi? 

A papa pedig feleli: 

— Dehogynem, Nyikituska, igazi veréb az, 
csak még kicsi. Kiesett a fészkéből a veréb- 
fióka. 

Nyikitka odaszaladt, hogy megfogja a ve- 
rebet. Meg is fogta. 

Hazavitték, és náluk lakott kalitkában. 
Nyikitka etette léggyel, kukaccal, tejbe ázta- 
tott zsemlével. 

Szóval ott lakott Nyikitkával a kisveréb. 


Egész idő alatt kiabált, enni kért. És milyen 
falánk! Mihelyt reggel felsüt a napocska, 
a kisveréb rákezdi a csiripelést, fölébreszt 
mindenkit. 

Azt mondja Nyikitka: 

— Megtanítom repülni, és elengedem. 

Kiveszi a verebet a kalitkából, a padlóra 
teszi, és oktatja. 

— Így csinálj a szárnyaddal — mondja 
neki, és a karjával mutatja, hogyan kell 
repülni. 


átrepülni — beléütközött. 


A veréb pedig bebújt a pohárszék alá. 

Még egy napig etette Nyikitka a madár- 
kát. Aztán újra kiültette a padlóra, és taní- 
totta repülni. Karjával hadonászott, a kis- 
veréb meg a szárnyával. Fölrepült! 

Átrepülte a ceruzát. 

Azután átrepülte a piros tűzoltóautót. 
De mikor a játékcicán akart átrepülni, bele- 
ütközött, és leesett. 

— Még nem tudsz elég jól repülni — 
mondta neki Nyikitka. — Még egy napig 
etetlek. 

Etette, etetgette még egy napig, másnap 
pedig a kisveréb átrepült Nyikitka zsámo- 
lyán. 

Átrepült a széken. 

Átrepült az asztalon, amin rajta állt a tejes- 
köcsög. De a pohárszéken még nem bírt 


Úgy látszik, még egy napig kell etetni. 

Másnap Nyikitka kivitte a kertbe a vere- 
bet, ott kieresztette. 

A kisveréb átröpült egy téglán. 

Átrepült a fatuskón. 

Megpróbált átrepülni a kerítésen, de bele- 


ütközött, és leesett. 
De másnap már átrepült a kerítésen. 
Átrepült a legmagasabbik fán. 
Átrepült a házon. 
Elrepült egészen Nyikitkától. 
lyen jól megtanult repülni a kisveréb! 


Fordította: SZŐLLŐSY KLÁRA 

Aki szüleivel együtt részt vesz a május e 
jei felvonuláson, tartson a kezében egy csino 
kis májusfát; hadd legyen még szebb, még 
színesebb a menet! 

Kell hozzá egy hurkapálca, néhány színes 
szalag vagy fonaldarabka, egy dugó és egy 
rugalmas, kerek műanyagfedél (például mus- 
táros üvegé). 

Kérj meg egy felnőttet vagy nagyobb test- 
vért, hogy lyukassza ki a műanyagfedél köze- 
pét (ebbe szúrjuk majd a hurkapálcát), és 
készítsen lyukakat körbe a fedél peremén is, 
egyenlő távolságban egymástól. Ragassz vé- 
kony, színes papírpántot a perem szélére, 
aztán fűzd a lyukakba tompa végű, nagy 
lyukú tűvel a szalagok közepét. Hurkold 
át mindegyiket, így két-két szál libeghet 
minden helyen. Még szebb lesz a fád, ha a 
szalagpárokból egy-egy szálat felemelsz, és 
a fedélen átszúrt pálca tetejéhez kötöd 
őket. Végül húzd a pálcára a középen kilyu- 
kasztott dugót; ez tartja a fa , koronáját", 
nehogy lecsússzon. 

SÓTI KLÁRA rajza 


. nyogok, a fák kérge alatt életre kelnek a 


. fészkelnek, dúsabban termők a gyümölcs 


szal megélénkül a 
adaraink lassan mind 


röpdösnek a levegőben, bogarak lepik 
a bokrokat, fákat; előbújnak a legyek, 


vák. Hasznos madaraink bőséges eled 
jutnak: tisztogatják a gyümölcsfákat a hk 
tékony rovaroktól. Ahol ezek a mad 


j k a gyümölcsök. A víz 
rak is megtalálják táplálékukat a lassan fel- 
melegedő mocsarakban. Hangos a b mfi- 

. udvar is a hápogó-gágogó libáktól, kacsáktól, 
. káráló tyúkoktól, csipogó csibéktől és kuko- 
rékoló kakasoktól. 

A városi gyerekek nem sokat láthatnak 
. mindebből, de a falun élők közül sem min- 
. denki kíséri figyelemmel a madarak életét. 
Vigyék el a felnőttek, nagyobb testvérek 
a kicsiket kirándulni, sétálni ; figyeljék együtt 
. az erdők, kertek, sétaterek madarait, táp- 
. lálkozásukat, szokásaikat. Mondják el a gye- 
rekeknek mindazt, amit az egyes madarak- 

ról tudnak: melyikük mit eszik, hol fészkel, 


at 
8 


$ 393 


8 


költöző madár-e vagy itthon telel, melyik- 
nek milyen a tollazata, mikor költ, a házi 
szárnyasok hol laknak, mivel etetik őket. 

Ha figyelmesen elolvassák lapunkat, és egy 
kicsit felfrissítik korábbi ismereteiket, bizo- 
nyára sokat tudnak mesélni szárnyas bará- 
tainkról. 

A lap aljára sárgarigót, harkályt, galam- 
bot, fecskét, baglyot, verebet, varjút, tyú- 
kot, héját, vadkacsát, libát és gólyát rajzol- 


tunk, a lap jobb szélére a táplálékukat, (más 
sorrendben!) a nagy képen pedig megtalál- 
ható mindegyikük lakóhelye. 

Vágja ki a gyerek a lap aljáról a madarakat, 
és a felnőtt meséje nyomán keresse meg 
mindegyiknek a helyét. Hadd röpüljön min- 
den madár a saját odújába, fészkére! Azután 
vágja ki a gyerek a lap széléről a madárele- 
deleket is, és etesse meg a madarait. Ha 
kedve van, beragaszthatja a madarakat és ; 
ennivalójukat a nagy képre. R.K. 


— Miért? 
— Mikor? 


— A sok kérdés csak úgy. árad. éri 
. Dörmögő — bár tud felelni — KEGÉES 
néha bizony belefárad. 7 

— Dolgom van — szól. — Ám addig is 

gyarapodjék tudásotok: 

tessék, itt a varázseszköz. 

Használjátok bátran, bocsok! 


—— — Járjunk be ma erdőt-mezőt! 

— Varázseszköz? S az mire 
— Látni, ami nem látható; 
s mi távol van tőletek, 
hadd kerüljön közelebb! 


" Mi leszünk a felfedezők 
— kiált Berci, . s nekivá; inak 


— Add, öcsém, a varázseszközt!" 


Belenézek. . . s látom már jól: § 57 § 
most lesz pillangó a bábból. MEZ ESÉR 2 .g 

95 — Parányi pont kering éppen 
fejünk fölött a kék égen. 
Eszközünkkel látni már: 
ott az éhes sasmadár. 
— Vigyázz, sármány! 

Nagy szerencséd, 
hogy a bocsok észrevették : 
milyen veszély fenyeget. 

Kit illet a köszönet? 
Legfőképp a varázseszközt : 
más nevén — a látcsövet. 


— Nézd! A patak túlsó partján 

apró lények siklanak. 

Varázsszemmel követjük a . 
bogárvadász gyíkokat. 4 


— Figyeld csak: a lombok árnyán 
hová röpül az a sármány? 

Egy csavarás: kész a varázs, 

s meglessük a fészekrakást. 


i $ Rajzold ! le egy papírra azt, amit leg. 
. pedig azt, ami a leginkább már 

Melyiket elő bb? 


Ezen a szép tavaszi napon a kertben akar ebédelni a család. Anyuka már megterített, de mielőtt asztal hol hívná 
a gyerekeket, visszasiet a házba egy merőkanálért. Eközben sok minden történik a kertben: anyukára egy- 


. szerre három helyen is szükség lenne. Keresd meg azt a három helyet! Képzeld, hogy te vagy a három gyerek 
legidősebb testvére, most lépsz a kertbe; segítened kell! De mi a legsürgősebb? Hová szaladsz legelőbb? 
gelőször kell megfognod! Alája azt, amihez másodjára szaladsz, legalulra 


£ gyeli a sorrendre, fontos! Rajzodat küldd el NSB Dömötörnek! 

